b"\n_START_ARTICLE_\nL\xc3\xadnia lateral\n_START_PARAGRAPH_\nLa l\xc3\xadnia lateral \xc3\xa9s un \xc3\xb2rgan sensor d'organismes aqu\xc3\xa0tics utilitzat per detectar moviment i vibraci\xc3\xb3 a l'aigua del voltant. Sovint les l\xc3\xadnies laterals s\xc3\xb3n visibles com a l\xc3\xadnies t\xc3\xa8nues que recorren cada costat de l'animal des de l'opercle fins a la base de la cua. De vegades parts de la l\xc3\xadnia lateral es modifiquen com a electroreceptors, \xc3\xb2rgans per detectar impulsos el\xc3\xa8ctrics. \xc3\x89s possible que alguns vertebrats com taurons l'utilitzin per detectar camps magn\xc3\xa8tics. La major part de les larves d'amfibis i alguns amfibis adults tamb\xc3\xa9 tenen un \xc3\xb2rgan lateral. Alguns crustacis i cefal\xc3\xb2podes tenen \xc3\xb2rgans similars."